Diari Oficial de la Generalitat Valenciana


Sumari del DOGV 9315, del 07-04-2022 (2022/2772)

ACORD de 25 de març de 2022, del Consell, d'autorització d'una transferència de crèdit del capítol 6 dels programes 721.10, Direcció i serveis generals, i 731.10, Energia i mines, al capítol 7 del programa 722.20, Política industrial. Expedient 11.004/22-027.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9315

Data del DOGV
:   07-04-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/2772


Data del document
:   25-03-2022

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 25 de març de 2022, del Consell, d'autorització d'una transferència de crèdit del capítol 6 dels programes 721.10, Direcció i serveis generals, i 731.10, Energia i mines, al capítol 7 del programa 722.20, Política industrial. Expedient 11.004/22-027. [2022/2772]  
En l'annex de transferències de capital del programa pressupostari 722.20, Política industrial, de la Llei 8/2021, de 30 de desembre, de pressupostos de la Generalitat per a l'exercici 2022, figura la línia de subvenció de concurrència competitiva S0360, «Suport a accions prioritzades dins de la 5a fase d'implantació del Pla estratègic de la indústria Valenciana (PEIV)», dotada amb 06.690.043 euros i dirigida a associacions i empreses dels sectors industrials de la Comunitat Valenciana, per a atorgar-los ajudes per a millorar la competitivitat i la sostenibilitat econòmica, social i mediambiental dels sectors industrials que siguen prioritzats en les convocatòries respectives.  
A càrrec d'aquesta línia de subvenció, la Direcció General d'Indústria, Energia i Mines realitza dues convocatòries diferenciades: d'una banda, la convocatòria destinada a pimes industrials i, d'una altra, la convocatòria destinada a associacions empresarials sectorials per al desenvolupament de plans d'industrialització en els sectors industrials que es prioritzen.  
Per Resolució, de 12 de novembre de 2021, del conseller d'Economia Sostenible, Sectors Productius, Comerç i Treball, es va efectuar la convocatòria anticipada, per a l'exercici 2022, dins de la cinquena fase d'implantació del Pla estratègic de la indústria valenciana, d'ajudes per a millorar la competitivitat i la sostenibilitat de les pimes industrials de la Comunitat Valenciana de diversos sectors, amb un crèdit inicial de 76.709.464 euros, a càrrec de la línia S0360.  
La Conselleria d'Economia Sostenible, Sectors Productius, Comerç i Treball. a fi de convocar les ajudes a associacions empresarials sectorials per un import mínim d'1.650.000 euros, l'import més ajustat possible a la nova demanda en l'exercici actual, proposa incrementar la dotació de la línia de subvenció S0360 del capítol 7 del programa 722.20, Política industrial, per import d'1.000.000 euros. Per al seu finançament proposa la transferència de disponibilitats existents no afectes a fons finalistes en el capítol 6 dels programes 721.10, Direcció i serveis generals, i 731.10, Energia i mines, que implica la supressió del projecte d'inversió OZ000, «Altres inversions», del programa 731.10.  
  
En conseqüència, d'acord amb els articles 21 i 23 de la Llei 8/2021 de pressupostos de la Generalitat per a l'exercici 2022, i l'article 28.c de la Llei 5/1983, de 30 de desembre, de la Generalitat, del Consell, a proposta del conseller d'Hisenda i Model Econòmic, el Consell, prèvia deliberació, en la reunió de 25 de març de 2022,  
  
  
ACORDA  
  
Primer  
Autoritzar una minoració de crèdit en les aplicacions pressupostàries i pels imports següents:  
  
Aplicacions: Import  
53.84.89.748.55.8 400.000  
75.61.58.840.81.9 600.000  
Total minoracions 1.000.000  
  
  
Segon  
Suprimir el projecte d'inversió OZ000, «Altres inversions», de l'annex d'inversions del programa 731.10, Energia i mines.  
  
Tercer  
Autoritzar un increment de crèdit en l'aplicació pressupostària 65.87.16.016.60.0 per import d'1.000.000 euros, que permet incrementar la línia de subvenció de concurrència competitiva S0360, d'acord amb el detall següent:  
  
València, 25 de març de 2022  
  
La consellera secretària,  
MÓNICA OLTRA JARQUE